หลายคนอาจได้เคยยินชื่อหอยหวานมาบ้าง ซึ่งวันนี้ผมได้มาลองทานครั้งแรก มากับพี่สองคนก็ทานเบาๆ ต้องบอกว่าร้านนี้เปิดมาได้ประมาณสองปีแล้วครับ แต่พี่เจ้าของแกทําฟาร์มหอยหวานมาสิบปีได้แล้ว เรียกว่าประสบการณ์ด้านการเลี้ยงหอยหวานยาวนานทีเดียว

ร้านนี้พี่แกตั้งใจให้เป็นศูนย์เรียนรู้คู่กับร้านอาหาร ฟาร์มจริงๆ ย้ายไปที่อําเภอแกลง ระยองแล้ว ตรงนี้ก็เปิดเป็นร้านอาหารเต็มตัว ซึ่งผมชอบนะเป็นกันเองดีน้องในร้านเด็กๆ แต่บริการดีเลยนะครับ

มาดูที่อาหารหลากหลายครับ แต่วันนี้มาสองของทานหอยหวานละกันเริ่มต้นที่หอยหวานลวกจิ้ม ชอบมาครับหอยหวานน้อยๆ หวานจริงครับ กรอบ ทานง่าย มันจิ้มกับน้ำจิ้มซีฟูดส์แจ่มมาก

ที่สั่งมาแลิวชอบมากยกนิ้วให้เลยก็แกงคั่วหอยหวานละครับเครื่องแกงหอม หวาน มัน เข้มข้นถึงใจ มีองุ่น มะเขือเทศสีดา สัปปะรดเข้ากันอร่อยมาก

สุดท้ายทะเลผัดฉ่าเผ็ดร้อนถึงใจมีหอยหวานพระเอกของเรามาด้วย ยอมรับเลยว่าหอยหวานทําอะไรก็อร่อยจริงครับ แต่ราคาหอยหวานจะตกกิโลละห้าร้อยนะครับ ถ้าจะกินหอยลวกเค้าให้สั่งเป็นขีดได้ครับ

สรุปวันนี้ทานแค่สามอย่างแต่ติดใจจนอาจกลายเป็นสาวกหอยหวานไปแล้วละครับ ประทับใจหมดเลย รสชาติอาหารดีผ่านครับ